പാകിസ്താന് വീണ്ടും തിരിച്ചടി ഇംഗ്ലീഷ് ടീമിന്റെ സന്ദര്ശനവും സംശയനിഴലില് ഇസ്ലാമാബാദ്: സുരക്ഷ പ്രശ്നങ്ങള് ചൂണ്ടിക്കാട്ടി ന്യൂസിലന്ഡ് പര്യടനത്തില് നിന്ന് പിന്മാറിയതിന് ഇംഗ്ലണ്ട് ക്രിക്കറ്റ് ടീമിന്റെ പാകിസ്താന് സന്ദര്ശനവും സംശയത്തില്. ടോസിനായി നാണയമെറിയാന് മിനിറ്റുകള് ബാക്കി നില്ക്കെ വെള്ളിയാഴ്ചയാണ് അത്യന്തം നാടകീയമായി ന്യൂസിലന്ഡ് ക്രിക്കറ്റ് ടീം പാക് പര്യടനത്തില് നിന്ന് പിന്മാറിയത്. പാകിസ്താനിലെ സുരക്ഷ സാഹചര്യം വിലയിരുത്തി വരികയാണെന്നും 48 മണിക്കൂറിനകം തീരുമാനമെടുക്കുമെന്നും വെള്ളിയാഴ്ച ഇംഗ്ലീഷ് ക്രിക്കറ്റ് ബോര്ഡ് വാര്ത്ത കുറിപ്പില് അറിയിച്ചു. പുരുഷന്മാരുടെ രണ്ട് മത്സരങ്ങളടങ്ങിയ ട്വന്റി20 പരമ്ബരയാണ് കളിക്കാനിരുന്നത്. വനിതകളുടെ അഞ്ച് മത്സര പരമ്ബരയും റദ്ദാക്കുമെന്നാണ് റിപ്പോര്ട്ട്. ശനിയാഴ്ച നടന്ന വാര്ത്ത സമ്മേളനത്തില് ഇംഗ്ലണ്ട് പര്യടനത്തെ കുറിച്ച് പാക് ആഭ്യന്തര മന്ത്രി ൈശഖ് റഷീദ് അത്ര പോസിറ്റീവായല്ല പ്രതികരിച്ചത്. ഏതായാലും മൂന്ന് ഏകദിനങ്ങളും അഞ്ച് ട്വന്റി20 മത്സരങ്ങളും അടങ്ങുന്ന ലിമിറ്റഡ് ഓവര് പരമ്ബരക്കായാണ് ന്യൂസിലന്ഡ് ടീം പാകിസ്താനിലെത്തിയത്. റാവല്പിണ്ടിയിലെ ആദ്യ ഏകദിന മത്സരം ആരംഭിക്കുന്നതിന് തൊട്ടു മുമ്ബായിരുന്നു സുരക്ഷ കാരണങ്ങള് പറഞ്ഞ് ന്യൂസിലന്ഡ് ടീം പരമ്ബരയില്നിന്നു പിന്മാറിയത്. ന്യൂസിലന്ഡ് സര്ക്കാര് നല്കിയ മുന്നറിയിപ്പനുസരിച്ചാണ് പിന്മാറുന്നതെന്നും എത്രയും വേഗം തങ്ങളുടെ ടീം പാകിസ്താന് വിടുമെന്നുമാണ് ന്യൂസിലന്ഡ് ക്രിക്കറ്റ് ബോര്ഡ് വിശദീകരിച്ചത്.ന്യൂസിലന്ഡ് ക്രിക്കറ്റ് പിന്തുടരുന്ന അതേ സുരക്ഷ ഏജന്സിയുടെ ഉപദേശമാണ് ഇംഗ്ലീഷ് ബോര്ഡും സ്വീകരിക്കകയെന്നാണ് വിവരം. ന്യൂസിലന്ഡ് ടീമിലെ ചിലര്ക്ക് കോവിഡ് ബാധിച്ചതാണ് പരമ്ബരയില്നിന്ന് പിന്മാറാന് കാരണമെന്ന് അതിനിടയില് അഭ്യൂഹം പരന്നു. എന്നാല്, അഫ്ഗാനിസ്താനില് താലിബാന് അധികാരം പിടിച്ചതോടെ പാകിസ്താനിലും സുരക്ഷ ഭീഷണിയുണ്ടാകുമെന്ന കാരണത്താല് അവിടേക്ക് പോകാനാകില്ലെന്ന് ചില ടീമംഗങ്ങള് നേരത്തെ പരാതി ഉന്നയിച്ചിരുന്നതായാണ് അറിവ്.അവസാന നിമിഷം കളിയില് നിന്ന് പിന്മാറിയതില് പാക് ക്രിക്കറ്റ് ബോര്ഡും പി.സി.ബി നീരസം പ്രകടിപ്പിച്ചിട്ടുണ്ട്. 18 വര്ഷത്തെ ദീര്ഘമായ ഇടവേളക്കു ശേഷമാണ് ന്യൂസിലന്ഡ് ക്രിക്കറ്റ് ടീം പാകിസ്താനിലെത്തിയത്. മൂന്ന് ഏകദിനങ്ങളും അഞ്ച് ട്വന്റി 20 യും അടക്കമുള്ള എട്ടു മത്സരങ്ങള് സെപ്റ്റംബര് 17 മുതല് ഒക്ടോബര് മൂന്നുവരെ റാവല്പിണ്ടിയിലും ലാഹോറിലുമായി നടത്താനായിരുന്നു തീരുമാനിച്ചിരുന്നത്. കളി നടത്താന് വേണ്ട എല്ലാ സൗകര്യങ്ങളും സുരക്ഷയും ഒരുക്കുകയും ഇരു ടീമുകളും പരിശീലനം നടത്തുകയും ചെയ്തതുമാണ്. മൂന്നു മണിക്കായിരുന്നു കളി നടക്കേണ്ടത്. എന്നാല്, ഇരു ടീമുകളും ഹോട്ടലില്നിന്ന് പുറത്തേക്ക് പോയില്ല. കാണികളെ സ്റ്റേഡിയത്തില് പ്രവേശിപ്പിച്ചതുമില്ല. 2003ലാണ് ഏറ്റവും ഒടുവില് ന്യൂസിലന്ഡ് ടീം പാകിസ്താനില് കളിച്ചത്. അഞ്ച് ഏകദിനങ്ങളുടെ പരമ്ബര പാകിസ്താന് തൂത്തുവാരിയിരുന്നു. അതിനുശേഷം സുരക്ഷ കാരണങ്ങളാല് ഇതുവരെ കിവികള് പാകിസ്താനിലേക്ക് വന്നിട്ടില്ല.